שלמה שפירא (דיין)

הרב שלמה שפירא (במרכז) בישיבת [[מרכז הרב בטקס הכנסת ספר תורה. מלפניו הרב מרדכי גרינברג. מאחוריו: הרב איתמר אורבך]]
הרב שלמה שפירא בישיבת [[מרכז הרב בטקס הכנסת ספר תורה]]
הרב שלמה זלמן יוסף כהנא שפירא (נולד בי"ז בטבת ה'תשט"ו, 10 בינואר 1955) הוא רב ודיין דתי-לאומי. מכהן כדיין בבית הדין הרבני הגדול. 

בעבר כיהן כר"מ בישיבת מרכז הרב, כאב"ד בבית הדין הרבני בנתניה וכרב קהילה בפתח תקווה.

==ביוגרפיה==
נולד בשנת ה'תשט"ו לרב אליעזר שפירא, שהיה דיין בבית הדין הרבני העליון ואחיינו של הרב אברהם אלקנה כהנא שפירא. למד בישיבה התיכונית חורב ולאחר מכן בישיבת מרכז הרב, שם היה לתלמיד מובהק וקרוב של דודו של אביו - ראש הישיבה הרב אברהם שפירא, ונודע כחריף במיוחד.<ref name=":0"></ref> 

בראשית שנות התשעים של המאה ה-20 התמנה על ידי הרב אברהם אלקנה כהנא שפירא לר"מ בישיבה. בשלהי שנת ה'תשנ"ז (1997) התמנה לדיין בבית הדין בנתניה, ובשנת ה'תשע"א (2011) מונה לאב בית הדין. במקביל, כיהן במשך כעשרים שנה כרבה של קהילת "נחלי משה" בפתח תקווה, עד מעברו לירושלים בשנת ה'תש"ף.

בז' בתמוז תשע"ו (12 ביולי 2016) נבחר לדיין בבית הדין הרבני הגדול.

במהלך הבחירות לרבנות הראשית לישראל (2024), נתבקש הרב שפירא מתוקף תפקידו כדיין הוותיק ביותר שאינו מתכוון להגיש מועמדות למשרת הרב הראשי, לבחור יחד עם הרב אליעזר שמחה וייס, עשרה נציגים לגוף הבוחר של הרבנות הראשית<ref></ref>.

== חיים אישיים ==
נשוי לדבורה, בתו של הרב יעקב משה סלומון, ראש הישיבה הטכנולוגית בכפר אברהם, ולהם 5 ילדים. מתגורר בשכונת קריית משה בירושלים.

בתו צופה נשואה לרב אודי נכטשטרן, ר"מ בישיבת מרכז הרב. חתן נוסף הוא הרב יעקב שפונגין, בוגר ישיבת היישוב החדש.

==מפסיקותיו ==
כמה מפסיקותיו של הרב שפירא צוטטו בעיתונות המקוונת, הם אבני יסוד בפסקי בתי הדין<ref name=":0" />:
* התיר שימוש במידע שהושג מחיטוט של האישה במחשב האישי של הבעל ובטלפון הנייד שלו, כראיה על האשם בגירושין.
*בעל שחי עם אישה אחרת אינו יכול לדרוש שלום בית.
*בירור יהדות במהלך תיק גירושין - בבירור שנעשה תוך כדי תביעת גירושין קבע הרב כי אינו יכול לאשר את יהדות האישה, ומכאן שנישואיה לבעלה היהודי נעשו ללא סמכות, כך שאין צורך בגירושים או בהתרת הנישואים בבית המשפט לענייני משפחה, ושניהם יוגדרו עתה "רווקה" ו"רווק". בית הדין הוציא תעודת גירושים שבה נכתב כי האישה אינה רשאית להינשא ליהודי אחר כל עוד לא תוכח יהדותה.
*התעללות נפשית היא עילה לחיוב בגט - הרב: .
*לימוד תורה אינו דוחה את החיוב לעבוד לפרנסת המשפחה - במקרה בו בעל בא לבית הדין לאחר שעזב את הבית והגיש תביעה לגירושין, וטענתו הייתה שאישה צריכה לעבוד ולאפשר לבעלה ללמוד תורה. הרב שפירא דחה את טענותיו וקבע שעל הבעל לפרנס את אשתו, ולכן הבעל מחויב במזונות בתו, ובמיוחד כשמדובר בתינוקת בת מספר חודשים. כמו כן, קבע שהבעל חייב לזון ולפרנס את אשתו, כפי שהתחייב בכתובה, על אף הפירוד. הרב הוסיף שבמשפחות של אברכים נשים עובדות כדי לאפשר לבעליהן לעסוק בתורה אך רק בהסכמת האישה ומתוך רצון הדדי של בני הזוג, ולא כחובה משפטית.
* חישוב סכום הכתובה - זוג שנישא בצרפת ובכתובה נכתב כי דמי הכתובה יהיו 'מאה ליטרין כסף צרוף' על פי נוסח הכתובות העתיק הנהוג במערב אירופה. בפסק הדין ערך הרב תחקיר היסטורי על המטבעות האירופיים לאורך הדורות, כדי להכריע לאיזה סכום הכוונה בכתובת "מאה ליטרין". אגב כך הוא הסיק ששיעור הכתובה מדאורייתא (200 זוז) הוא פחות ממה שהיה מקובל קודם לכן, וגם ברר את הסכום שיש לגבות בכתובה שכתוב בה "מאתים זקוקין" (כנהוג אצל יוצאי אשכנז בארץ).
*הצמדת כתובה למדד - בפסק דין ארוך, פסק הרב שאין מניעה להצמיד את דמי הכתובה אף למדד המחירים לצרכן, אלא שכשלא נכתבה ההצמדה בפירוש, החיוב אינו צמוד.
*כפיית גט במקרה של תלונות סרק - הרב שפירא פסק במקרה בו אישה סירבה לגט על אף מערכת יחסים מדורדרת, ובנוסף הגישה נגד הבעל תלונות שוא במשטרה לצורך [https://milog.co.il/רצח_אופי רצח אופי], כי התנהגות האישה כלפי בעלה היא אלימות לכל דבר ולכן האישה חויבה להתגרש.

==חיבוריו==
* [http://www.otzar.org/wotzar/book.aspx?147046 זכר יצחק] - ספרו של רבי איצל'ה מפוניבז' שמהדורתו החדשה יצאה לאור בהוצאת מכון ירושלים בעריכת הרב שלמה שפירא.
*חיבר מאות פסקי דין ומאמרים שחלקם התפרסמו בכתב העת 'שורת הדין' .

==אילן יוחסין==

===אילן יוחסין של משפחת אשתו===

==קישורים חיצוניים==

* 
* דביר עמר, [https://www.inn.co.il/news/569294&#x20;סרוגים&#x20;משפיעים:&#x20;הרב&#x20;אליעזר&#x20;איגרא,&#x20;הרב&#x20;שלמה&#x20;שפירא&#x20;והרב&#x20;ציון&#x20;לוז סרוגים משפיעים: הרב אליעזר איגרא, הרב שלמה שפירא והרב ציון לוז], באתר ערוץ 7

=== מאמרים ופסקי דין ===
* [http://www.daat.ac.il/daat/psk/nosim.asp?dayan=27 עשרות פסקי דין של הרב שלמה שפירא בבי"ד הרבני בנתניה] באתר דעת.
* [http://www.dintora.org/writer/87 פסקי דין של הרב שלמה שפירא מתוך אתר 'דין תורה'].
* [http://www.takdin.co.il/searchg/הרב%20שלמה%20שפירא.html פסקי דין באתר 'תקדין']
* [https://www.dintora.org/writer/87 מאמרים ופסקי דין של הרב שפירא] באתר "דין תורה"
* [http://asif.co.il/?wpfb_dl=6262 בעניין קבלת עדות וטבילת גר בלילה], [http://asif.co.il/?wpfb_dl=4721 גדרי קטן וגדול, ודין בנים כסימנים]. מאמרים מכתב העת של ישיבת מרכז הרב 'ניצני ארץ', מתוך אתר אסיף.
* [https://www.srugim.co.il/251728-251728 מה דין הרכוש בהסכם גירושין פיקטיבי?] - כתבה באתר סרוגים על פסק דין של הרב שפירא

=== שיעורים והרצאות ===
* [https://www.youtube.com/watch?v=Oi89EoeBGFo הרב שלמה שפירא: גרות על ידי הונאת בית הדין, ישיבת מרכז הרב.] 
* [https://www.youtube.com/watch?v=HwLOeCoKfZQ&t=1734s הרב שלמה שפירא: דעת במצוות, ישיבת מרכז הרב, ט' שבט תשע"ח]
* [https://www.youtube.com/watch?v=ICgZVgLCzlQ אלימות כלכלית ואלימות נפשית בבית הדין הרבני - הרב שלמה שפירא] - הרצאה באוניברסיטת בר-אילן
* [https://www.youtube.com/playlist?list=PL1tNjYXcHb94JZoDBUYyq2_4y9qwIXREj סדרה בת ארבעה שיעורים קצרים על חג השבועות] באתר היוטיוב של ישיבת מרכז הרב
* [https://www.youtube.com/results?search_query=%22%D7%94%D7%A8%D7%91+%D7%A9%D7%9C%D7%9E%D7%94+%D7%A9%D7%A4%D7%99%D7%A8%D7%90%22 שיעורים והרצאות נוספות של הרב שפירא] באתר יוטיוב.

==הערות שוליים==

קטגוריה:רבני ישיבת מרכז הרב
קטגוריה:דייני בתי הדין הרבניים
קטגוריה:דייני בית הדין הרבני הגדול
קטגוריה:מהדירי ספרות תורנית
קטגוריה:בוגרי ישיבת מרכז הרב
קטגוריה:בוגרי ישיבת חורב-ירושלים
קטגוריה:תלמידי הרב אברהם אלקנה שפירא
שלמה שפירא
קטגוריה:משפחת מונדשיין
קטגוריה:משפחת לעוי-וייספיש-בהר"ן
קטגוריה:משפחת ריבלין
קטגוריה:משפחת כהנא שפירא
קטגוריה:ישראלים שנולדו ב-1955
קטגוריה:משפחת ספיר